Document ID: 31996R2374

ΚΑΝΟΝΙΣΜΟΣ (ΕΚ) αριθ. 2374/96 ΤΗΣ ΕΠΙΤΡΟΠΗΣ της 13ης Δεκεμβρίου 1996 σχετικά με τις αιτήσεις χρηματοδότησης ενισχύσεων που χορηγούνται από τα κράτη μέλη στις οργανώσεις παραγωγών του τομέα της αλιείας για τη βελτίωση της ποιότητας και της εμπορίας της παραγωγής τους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2636/95 της Επιτροπής, της 13ης Νοεμβρίου 1995, για τη θέσπιση των όρων χορήγησης της ειδικής αναγνώρισης και των χρηματοδοτικών ενισχύσεων στις οργανώσεις παραγωγών του τομέα της αλιείας για τη βελτίωση της ποιότητας της παραγωγής τους (1), και ιδίως το άρθρο 7 παράγραφος 3,
Εκτιμώντας:
ότι οι αιτήσεις χρηματοδότησης ενισχύσεων που χορηγούνται από τα κράτη μέλη, σύμφωνα με τον κανονισμό (ΕΚ) αριθ. 2636/95, πρέπει να περιέχουν ορισμένα στοιχεία, προκειμένου να επιτρέψουν την εξέταση της συμμόρφωσης των δαπανών προς τις διατάξεις του εν λόγω κανονισμού 7
ότι, για να είναι δυνατός ένας αποτελεσματικός έλεγχος, τα κράτη μέλη πρέπει να τηρούν τα δικαιολογητικά στη διάθεση της Επιτροπής κατά τη διάρκεια τριετούς περιόδου μετά την καταβολή της τελευταίας χρηματοδότησης 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής διαχείρισης αλιευτικών διαρθρώσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι αιτήσεις χρηματοδότησης που αναφέρονται στο άρθρο 7 παράγραφος 1 του κανονισμού (ΕΚ) αριθ. 2636/95, πρέπει να είναι σύμφωνες με τους πίνακες που εμφαίνονται στα παραρτήματα.
2. Οι πληροφορίες σχετικά με τις εισπράξεις πρέπει να υποβάλλονται το συντομότερο μετά την πραγματοποίηση κάθε είσπραξης και σύμφωνα με το υπόδειγμα του παραρτήματος ΙΙΙ.
Άρθρο 2
Τα κράτη μέλη τηρούν στη διάθεση της Επιτροπής, για κάθε δικαιούχο, κατά τη διάρκεια τριετούς περιόδου μετά την καταβολή της τελευταίας χρηματοδότησης, το σύνολο των δικαιολογητικών ή τα επικυρωμένα ακριβή αντίγραφα που έχουν στην κατοχή τους, με βάση τα οποία χορηγήθηκαν οι ενισχύσεις που προβλέπονται στο άρθρο 7β του κανονισμού (ΕΟΚ) αριθ. 3759/92 του Συμβουλίου (2).
Άρθρο 3
Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Δεκεμβρίου 1996.

Labels: 19
5
6